Robert Rubin

Robert Edward Rubin (født 29. august 1938 i New York) er en amerikansk bankmann som tidligere har tjenestegjort som USAs finansminister i perioden mellom 1995 til 1999 under president Bill Clinton.

Han studerte ved Harvard College, London School of Economics og Yale Law School. Han begynte sin jobbkarriere på advokatkontoret Cleary, Gottlieb, Steen & Hamilton i New York. Han ble så i 1966 ansatt av Goldman Sachs.

Rubin var en av presidentens rådgivere i økonomisk politikk i perioden 1993 til 1995, og ble deretter finansminister. Han gikk av i 1999 for å tiltre stillingen som administrerende direktør på finanskonsernet Citigroup, en stilling han hadde til 2007 da han ble erstattet av Win Bischoff.

Rubins økonomipolitikk under Clinton har vært ledende i Det demokratiske parti siden han var finansminister, og har laget uttrykket «Rubinomics». Man begrenset offentlige utgifter, kuttet budsjettunderskuddet og åpnet mer opp for frihandel, som i kombinasjon skulle gjøre finansmarkedet trygge på politikken, føre til kapitalflyt og oppgangskonjunktur.

Referanser

Eksterne lenker 
 
 
  Treas.gov – Robert E. Rubin (1995–1999) – Biografien til Rubin hos U.S. Department of the Treasury.

Alumni fra London School of Economics
USAs finansministre
Forretningsfolk fra USA
Personer fra New York City
Bill Clintons regjering